O **Club Xadrez Fontecarmoa** (CXF), é un club de xadrez da localidade arousá de Vilagarcía de Arousa, federado na Federación Galega de Xadrez. Adestra e xoga as partidas da Liga Galega de Xadrez na Casa da Xuventude de Vilagarcía de Arousa. O seu nome provén dunha das parroquias da vila, Fontecarmoa, na que está o instituto de educación secundaria e formación profesional no que se formou.

É coñecido por ter a mellor canteira de xogadores da comunidade, e conta con varios Mestres Internacionais. Na tempada 2013-2014, contou con 15 equipos e unhas 150 licenzas federativas, copando a clasificación galega en ámbalas dúas categorías. Así mesmo, é o club con maior número de licenzas femininas do país, cun 25%.

Historia
--------

O club formouse a mediados dos anos 80 no I.F.P Fontecarmoa, dada a afección xadrecista por parte dalgúns estudantes e profesores do centro, e por iniciativa dun histórico do xadrez vilagarcián, Adolfo Pedrido. Nos seus primeiros anos estivo á sombra da outra entidade da vila, a sección de xadrez do Liceo Marítimo de Vilagarcía de Arousa. A raíz da desaparición deste último club no ano 200, algúns dos seus compoñentes comezaron a migrar cara a outros galegos, pero tamén ao CXF. Xunto cun bo traballo da directiva co deporte de base, o club medrou de forma espectacular na primeira década do século XXI ata chegar a ser o club de xadrez galego con máis equipos inscritos na Liga Galega de Xadrez e o que conta cun maior número de licenzas federativas.

Torneos
-------

A competición na que participan a meirande parte dos xogadores é a Liga Galega de Xadrez, que se disputa dende xaneiro ata abril; aínda que dado o carácter eminentemente xuvenil da entidade destaca a participación nos campionatos zonais, así coma nos campionatos galegos, no circuíto escolar e no prestixioso torneo Peón de Oro. Os mellores xogadores tamén teñen disputado os campionatos de España e incluso os campionatos europeos.

O club organiza así mesmo numerosos torneos, coma os amigables nas noites de verán.

Palmarés
--------

### Tempada 2006-2007

* Mellor Club Deportivo do Concello de Vilagarcía (ano 2006).

### Tempada 2007-2008

### Tempada 2008-2009

* Mellor Club Deportivo do Concello de Vilagarcía (ano 2008).

### Tempada 2009-2010

* Dúas das súas promesas, participan no Campionato Mundial de Xadrez.

### Tempada 2010-2011

### Tempada 2011-2012

### Tempada 2012-2013

* O seu equipo cadete, subcampión de España.
* O seu equipo cadete, premio de Mellor deportista vilagarciano do ano 2012, concedido no ano 2013.
* O seu xogador Julio Suárez, campión de España de xadrez rápido sub16.

### Tempada 2013-2014

* Campión da División de Honra da Liga Galega de Xadrez.
* O seu xogardor Julio Suárez, campión de España sub18.

### Outros

* Campións Galegos Infantís por equipos masculino e feminino.
* Varios campións e campioas autonómicos cada tempada.

Patrocinio
----------

A entidade conta con numerosos patrocinadores privados: McDonald's, Porto de Vilagarcía, Sold Out, Empresa Pereira, Caixanova, Caixa Galicia, Deportes Rodas, Valdumia, Limpiezas All Cleaning, Restaurante A Pedra, Baños Print, Yupi ya, Cafetería La Marina...

Notas
-----

1. ↑  "Relación de clubs na Federación Galega de Xadrez". Arquivado dende o orixinal o 06 de outubro de 2014. Consultado o 05 de outubro de 2014.
2. ↑  El Fontecarmoa se refuerza con dos Maestros Internacionales
3. ↑  "El C.X. Fontecarmoa se supera a sí mismo con 150 jugadores y quince equipos federados". Arquivado dende o orixinal o 06 de outubro de 2014. Consultado o 05 de outubro de 2014.
4. ↑  Historia do club na web oficial
5. ↑  Abal y Suárez cosechan sus primeras derrotas en el Europeo
6. ↑  Rey Daviña acoge esta noche el tercer torneo al aire libre del Fontecarmoa
7. ↑  Juan Andrés Bayón y Julio Suárez, listos para el Mundial de Ajedrez Alevín
8. ↑  El Fontecarmoa se hace con el subcampeonato de España
9. ↑  "Jaque mate" del Fontecarmoa
10. ↑  El equipo cadete del Club Xadrez Fontecarmoa, mejor deportista del año 2012 de Vilagarcía
11. ↑  Julio Suárez se proclama campeón de España de ajedrez rápido en Granada
12. ↑  El Fontecarmoa acapara los focos
13. ↑  Julio Suárez asombra al ajedrez español al conquistar el título nacional Sub 18 con solo 15 años

Véxase tamén
------------

### Ligazóns externas

* Páxina web do club